2001/706/EY: Komission päätös, tehty 27 päivänä syyskuuta 2001, Albaniasta, Bulgariasta, entisestä Jugoslavian tasavallasta Makedoniasta ja Jugoslavian liittotasavallasta tapahtuvaa tiettyjen eläinten ja niistä saatavien tuotteiden tuontia koskevista suojatoimenpiteistä bluetongue-taudin osalta (ETA:n kannalta merkityksellinen teksti) (tiedoksiannettu numerolla K(2001) 2944)



Virallinen lehti nro L 260 , 28/09/2001 s. 0037 - 0038



Komission päätös, tehty 27 päivänä syyskuuta 2001, Albaniasta, Bulgariasta, entisestä Jugoslavian tasavallasta Makedoniasta ja Jugoslavian liittotasavallasta tapahtuvaa tiettyjen eläinten ja niistä saatavien tuotteiden tuontia koskevista suojatoimenpiteistä bluetongue-taudin osalta (tiedoksiannettu numerolla K(2001) 2944) (ETA:n kannalta merkityksellinen teksti) (2001/706/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY(1), sellaisena kuin se on viimeksi muutettuna direktiivillä 96/43/EY(2), ja erityisesti sen 18 artiklan, sekä katsoo seuraavaa: (1) Bluetongue-taudin esiintyminen Bulgariassa Jugoslavian liittotasavallan rajalla on vahvistunut. (2) Bluetongue-tautia on havaittu Kreikassa Albanian ja entisen Jugoslavian tasavallan Makedonian rajan läheisyydessä. (3) Bluetongue-tautitilanne edellä mainituissa kolmansissa maissa saattaa muodostaa vakavan vaaran eläinten terveydelle yhteisössä. (4) Bluetongue-taudin torjuntaa koskevista yhteisön toimenpiteistä säädetään neuvoston direktiivissä 2000/75/EY(3). (5) Bluetongue-tautiin liittyvistä yhteisön suoja- ja valvontavyöhykkeistä säädetään komission päätöksessä 2001/138/EY(4). Kyseisen päätöksen mukaisesti taudintorjuntatoimenpiteitä sovelletaan tietyillä luettelossa II mainituilla yhteisön alueilla, joilla tautitilanne vastaa edellä mainituissa kolmansissa maissa vallitsevaa tilannetta. (6) Bluetongue-taudille alttiisiin lajeihin kuuluvien elävien eläinten (joista kaikki ovat märehtijöitä) ja tiettyjen niistä saatavien tuotteiden tuonti on tarpeen kieltää. Tästä kiellosta voidaan poiketa, jos tuonti suuntautuu päätöksen 2001/138/EY liitteessä II mainituille alueille. Näistä toimenpiteistä säädettäessä on varmistettava niiden johdonmukaisuus yhteisössä sovellettavien toimenpiteiden kanssa. (7) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Jäsenvaltiot eivät saa sallia Albaniasta, Bulgariasta, entisestä Jugoslavian tasavallasta Makedoniasta ja Jugoslavian liittotasavallasta peräisin olevien tai näiden maiden kautta kuljetettavien bluetongue-taudille alttiisiin lajeihin kuuluvien elävien eläinten tuontia. 2. Jäsenvaltiot eivät saa sallia Albaniasta, Bulgariasta, entisestä Jugoslavian tasavallasta Makedoniasta ja Jugoslavian liittotasavallasta peräisin olevan, bluetongue-taudille alttiisiin lajeihin kuuluvista eläimistä saadun siemennesteen, alkioiden ja munasolujen tuontia. 2 artikla 1. Poiketen siitä, mitä 1 artiklassa säädetään, ne jäsenvaltiot, joiden alueet tai alueen osat luetellaan päätöksen 2001/138/EY liitteessä II, voivat sallia Albaniasta, Bulgariasta, entisestä Jugoslavian tasavallasta Makedoniasta ja Jugoslavian liittotasavallasta peräisin olevien tai näiden maiden kautta kuljetettavien bluetongue-taudille alttiisiin lajeihin kuuluvien elävien eläinten, niiden siemennesteen, alkioiden ja munasolujen suoran tuonnin mainitussa liitteessä luetelluille alueille edellyttäen, että tämä ei vaaranna niiden asemaa bluetongue-taudin osalta. 2. Jäsenvaltioiden on tiedotettava komissiolle säännöllisesti 1 kohdassa säädetyn poikkeuksen myöntämisen perusteista. 3 artikla Jäsenvaltioiden on tehtävä kauppaan soveltamiinsa toimenpiteisiin tämän päätöksen noudattamisen edellyttämät muutokset. Niiden on ilmoitettava tästä komissiolle viipymättä. 4 artikla Tämä päätös on osoitettu kaikille jäsenvaltioille. Tehty Brysselissä 27 päivänä syyskuuta 2001. Komission puolesta David Byrne Komission jäsen (1) EYVL L 268, 24.9.1991, s. 56. (2) EYVL L 162, 1.7.1996, s. 1. (3) EYVL L 327, 22.12.2000, s. 74. (4) EYVL L 50, 21.2.2001, s. 17.